Examen de admitere la Universitatea de Medicină și Farmacie din București azi. Câți candidați concurează pe un loc
Universitatea de Medicină și Farmacie „Carol Davila” (UMFCD) din București organizează duminică examenul de admitere, pentru care s-au înscris 4.204 candidați. Mai mult de jumătate dintrei ei, 2.743, concurează pentru cele 737 de locuri cu finanțare de la buget și 250 cu taxă scoase la concurs la Facultatea de Medicină. 35 de premianți ai olimpiadelor naționale și internaționale la discipline precum biologie, fizică sau chimie au fost admiși fără examen. De asemenea, în premieră, două locuri la Medicină sunt alocate anul acesta pentru viitorii angajați ai Serviciului Român de Informații, potrivit UMFCD.